Държавен вестник, бр. 31, 2011 г., стр. 35

БРОЙ  31	
Д Ъ Р Ж А В Е Н  В Е С Т Н И К 	
СТР.  35  
(2) Бенефициенти, които се явяват възло­
жители по чл. 7 и чл. 14, ал. 4 и 5 от Закона 
за обществените поръчки (ЗОП) и чл. 1, ал. 4 
от Наредбата за възлагане на малки общест­
вени поръчки (НВМОП) (обн., ДВ, бр. 84 от 
2004 г.; попр., бр. 93 от 2004 г.; изм. и доп., 
бр. 59 от 2005 г., бр. 53 от 2006 г., бр. 83 от 
2007 г., бр. 3 и 34 от 2009 г. и бр. 86 от 2010 г.), 
провеждат съответните процедури при избор 
на изпълнител за дейности по проекта при 
спазване условията и реда на приложимото 
законодателство.
Чл. 4. (1) За всяка мярка от Приоритетна 
ос № 2 „Аквакултура, риболов във вътрешни 
водоеми, преработка и маркетинг на продукти 
от риболов и аквакултура“ се кандидатства с 
отделен проект.
(2) За финансово подпомагане по реда на 
тази наредба с нов проект се кандидатства 
след извършване на окончателно плащане по 
предходен проект.
(3) Кандидатите за финансово подпомагане 
могат да кандидатстват едновременно по повече 
от една мярка от ОПРСР с отделни проекти 
съгласно условията и реда за предоставяне на 
безвъзмездна финансова помощ по съответните 
наредби по ОПРСР.
Г л а в а  в т о р а
УСЛОВИЯ ЗА ПРЕДОСТАВЯНЕ НА  
БЕЗВЪЗМЕЗДНА ФИНАНСОВА ПОМОЩ 
Раздел I
Обхват на дейностите и допустими сектори
Чл. 5. Безвъзмездна финансова помощ сe 
предоставя за проекти за инвестиции в прера­
ботка и маркетинг на продукти от риболов и 
аквакултура по следните сектори, посочени в 
заявлението за кандидатстване съгласно при­
ложение № 1:
1. сектор 01 – Увеличаване преработва­
телния капацитет чрез изграждане на нови 
преработвателни единици и/или разширение 
на съществуващи; 
2. сектор 02 – Изграждане, разширение, 
оборудване и модернизация на преработвателни 
единици с цел подобряване хигиената и усло­
вията на труд, опазване на околната среда и 
внедряване на производствени системи за кон­
трол на качеството и технологични иновации; 
3. сектор 03 – Изграждане на нови пазарни 
структури;
4. сектор 04 – Модернизация на съществу­
ващи пазарни структури. 
Раздел II
Финансови условия
Чл. 6. (1) Безвъзмездната финансова помощ 
се предоставя в рамките на наличния бюджет 
въз основа на финансовото разпределение, 
посочено в глава 7 на ОПРСР.
(2) Най-малко 50 на сто от бюджета по 
тази мярка се предоставя на микро- и малки 
предприятия.
Чл. 7. (1) Безвъзмездната финансова помощ 
е в размер до 60 на сто от размера на одоб­
рените и реално извършени инвестиционни 
разходи, от които 75 на сто са осигурени от 
ЕФР и 25 на сто – от държавния бюджет на 
Република България. 
(2) Максималният размер на безвъзмездната 
финансова помощ за един проект не трябва да 
надвишава левовата равностойност на:
1. 1 000 000 евро по сектор 01 и сектор 02;
2. 3 000 000 евро по сектор 03;
3. 300 000 евро по сектор 04.
(3) Намаляване на размера на безвъзмездна­
та финансова помощ по ал. 2 се допуска само 
при процедура на ограничен бюджет по чл. 25.
(4) За предприятия, които не попадат в 
дефиницията на чл. 10, ал. 4, т. 5, със състав, 
по-малък от 750 души, или с оборот под 200 
млн. евро, безвъзмездната финансова помощ е 
в размер до 30 на сто от размера на одобрените 
и реално извършени инвестиционни разходи, 
но не повече от левовата равностойност на  
1 000 000 евро, от които 75 на сто се осигуряват 
от ЕФР и 25 на сто – от държавния бюджет 
на Република България.
(5) Минималният размер на безвъзмездната 
финансова помощ за един проект не трябва да 
бъде по-малък от левовата равностойност на 
10 000 евро.
(6) Предварителните разходи по чл. 18, 
ал. 2, т. 6 са в размер до 5 на сто от размера 
на одобрените и реално извършени инвес­
тиционни разходи, но не повече от левовата 
равностойност на 25 000 евро. 
(7) Максималният размер на безвъзмездната 
финансова помощ за целия програмен период 
на ОПРСР за един кандидат не трябва да пре­
вишава левовата равностойност на: 
1. 2 000 000 евро по сектор 01 и сектор 02;
2. 6 000 000 евро по сектор 03;
3. 600 000 евро по сектор 04.
Чл. 8. (1) Плащанията по проект могат да 
бъдат авансово, междинно и окончателно.
(2) Авансово плащане се допуска по реда и 
при условията на чл. 28 и 29.
(3) Междинно плащане се допуска по реда 
и при условията на чл. 30 и 31.
(4) Всички плащания на стойност над 
5000 лв. от страна на бенефициентите към 
доставчици на продукти/услуги в процеса на 
изпълнение на одобрения проект се извършват 
по банков път.
Чл. 9. Кандидатът не се подпомага по 
реда на тази наредба в случай, че за същата 
инвестиция е одобрен за подпомагане и/или 
е получил безвъзмездна финансова помощ 
от националния бюджет и/или от друга/и 
програма/и на ЕС.